Publication: Magyar Közlöny
Issue: MK-1998-74 (Year: 1998, Number: 74)
Era: 1990-2004
Section: a 41/1997. (V. 28.) FM rendelethez
Paragraph Index: 4130

h) a késztermék különleges ellenőrzéséről és forgalmazásának feltételeiről stb. IX. Személyi higiénia 12. 12.1. A dolgozók munkaköri alkalmassági orvosi vizsgálatára és véleményezésére a hatályos népjóléti miniszteri rendeletben foglalt előírások az irányadók. 12.2. Az üzemben a személyforgalmat a higiéniai követelményekhez mérten szabályozni kell. A szennyezett övezetben csak az oda beosztott dolgozók tartózkodhatnak és kizárólag akkor, amikor munkájuk végzése ezt szükségessé teszi. 12.3. A termelésben csak egészséges, nyílt sérüléstől mentes dolgozó vehet részt. 12.4. A dolgozók minden olyan esetben kötelesek kezüket megmosni és fertőtleníteni, amikor az beszennyeződött. 12.5. Étkezés előtt mindenkinek fertőtlenítő hatású kézmosást kell végeznie. A szennyezett övezetben dolgozók kötelesek munka után zuhanyozni is. 12.6. A szennyezett övezet dolgozói az övezet étkezőhelyiségébe csak megtisztálkodva és étkezőköpeny felvétele után léphetnek be. Ha az üzem az övezetek külső öltözőinek területén létesített étkezőt, oda csak utcai ruhában szabad belépni. 12.7. A szennyezett övezetben nem szabad étkezni és dohányozni, gyűrűt, karórát stb. viselni. 12.8. A szennyezett övezetben dolgozókat védőruhával (hajvédő vagy sapka, lábbeli stb.), valamint védőeszközökkel (szemüveg, kesztyű) kell ellátni, s őket ezek helyes használatára, továbbá a munkavédelmi előírások megtartására kioktatni. 12.9. Meg kell tartani az egyéni védőfelszerelésekről, a kötelező, időszakos, célzott orvosi szűrővizsgálatokról, az orvosi ellátásról és az üzemi elsősegélynyújtásról szóló népjóléti miniszteri rendeletekben foglalt előírásokat is. 12.10. A védőruhát, egyéni védőeszközt nem szabad a szenyezett övezetből a tiszta övezetbe átvinni. Védőruhát, egyéni védőeszközt nem szabad az üzemből kivinni, vagy ilyenben az üzemből távozni. 12.11. A szennyezett övezetben időszakosan tartózkodó személyek (ellenőrök, vezetők, szerelők) kötelesek a szennyezett övezet öltözőjében védőruhát felvenni, távozás előtt ebben az öltözőrendszerben az előírt módon megtisztálkodni, és magukat fertőtleníteni. 12.12. A védőruhát az üzemen belül kell tisztítani és fertőtleníteni. Ha erre nincs lehetőség, azokat tisztítás és fertőtlenítés céljából — az üzemben történő előzetes fertőtlenítés után — zárt műanyag zsákban, tisztító vállalatnak át lehet adni. A tisztító vállalatot előzetesen értesíteni kell arról, hogy a ruházat fertőzött helyről származik. A védő munkaruhát csak a hatósági állatorvos esetenkénti írásbeli engedélyével szabad kiszállítani. Az üzem vezetői kötelesek ellenőrizni a megtisztított védőruha alkalmasságát. 12.13. A kiselejtezett védőruhákat az üzemen belül meg kell semmisíteni. 12.14. A tiszta övezetben dolgozók, a fertőződés megelőzése céljából, a szennyezett övezetben használt védőruhától feltűnően eltérő színű munkaruhákat kötelesek viselni. 12.15. A 12.10., a 12.12. és a 12.13. pontokban foglalt előírásokat a munkaruha esetében is teljesíteni kell úgy, hogy a munkaruha védőruhával ne érintkezhessék. X. Az üzem tisztántartása és fertőtlenítése 13. 13.1. Az üzemet állandóan rendben és tisztán kell tartani. Az üzem területén állatot tartani vagy oda behozni tilos (házőrző eb kivételével). 13.2. A levegőtisztaság-védelmi berendezéseket meghibásodásuk esetén nyomban, de évente legalább egy íz- 1998/74/II. szám ben műszakilag át kell vizsgálni, és az észlelt hibákat azonnal ki kell javítani. 13.3. Minden üzemben legalább évenként kétszer, az időszakosan működő üzemekben a termelési időszak befejeztével és a termelés megkezdése előtt, az egész üzemre kiterjedő — lehetőleg a karbantartással összehangolt — általános tisztítást és fertőtlenítést kell végezni. Ennek folyamán a nem mosható falakat és mennyezetet át kell meszelni. 13.4. A Tv. 1. számú mellékletében 1—25. sorszám alatt megnevezett állatbetegségekkel kapcsolatban keletkezett állati hulladék feldolgozását követően az egész üzemet a szennyvízteleppel együtt fertőtleníteni kell. Az egész telepet fertőtleníteni kell akkor is, ha a fenti betegségek kórokozójának behurcolása valószínűsíthető. 13.5. Mindkét övezetben csak fertőtlenítés után szabad elvégezni a berendezések karbantartását. A padló, a fal, a vízvezeték, a szennyvízcsatorna, a gépek stb. hibáit termelés közben csak akkor szabad kijavítani, ha a javítás elhalaszthatatlan és a termelés tisztaságát nem veszélyezteti. 13.6. Az üzem tiszta övezetében használt berendezési tárgyakat, gépeket, csővezetékeket, a belső anyagmozgatásra szolgáló eszközöket, szerszámokat és a padozatot a műszak végén — ha szennyeződtek, akkor munka közben is — meg kell tisztítani. A tisztítást több műszakos termelés esetén a termelés szünetében (pl. hétvégén) kell elvégezni. Ebből a célból, meghatározott időközönként, a termelést szüneteltetni kell. Ha a termelés legalább három napig szünetel, vagy a termék mikrobiológiai minősége nem megfelelő, a tiszta övezetet fertőtleníteni is kell. 13.7. A szennyezett övezetben a felszerelést, a berendezést, a gépeket szemmel látható elszennyeződésük esetén, de legalább hetente kívül-belül meg kell tisztítani. A nyersanyagfogadó és a boncoló padlóját naponta zsíroldószeres forró vízzel kell felmosni és fertőtleníteni. 13.8. A szennyezett övezetből bármilyen anyag, termék, eszköz, gépjármű stb. csak fertőtlenítés után engedhető ki. 13.9. A termék továbbítására szolgáló csővezetéket, szivattyúkat stb. tisztító- és fertőtlenítőszeres oldat átáramoltatásával, egyszerre is lehet tisztítani és fertőtleníteni. Fertőtleníteni az üregükbe juttatott gázzal vagy permettel is lehet. Az ilyen berendezéseket a félévenkénti általános karbantartáskor, valamint a termék mikrobiológiai minőségének romlásakor szétszerelés után kell megtisztítani, majd fertőtleníteni. 13.10. Tisztítás és fertőtlenítés után a felhasznált szerek maradványait csak ivóvíz minőségű vízzel szabad eltávolítani. 13.11. A szennyezett övezetből távozó járműveket, az újból felhasználásra kerülő tartályokat, az erre a célra rendszeresített, meleg vízzel ellátott, mosó- és fertőtlenítőhelyiségben (kocsimosóban) kell megtisztítani és fertőtleníteni. 13.12. Fertőtleníteni olyan módon kell, hogy a fertőtlenített felületeken kórokozó mikroorganizmus ne maradhasson életben. A fertőtlenítés hatékonyságát a hatósági állatorvos időszakonként köteles laboratóriummal ellenőriztetni. 13.13. A szennyvízcsatorna-hálózatot és tartozékait rendszeresen kell tisztítani, az üzem általános takarítása alkalmával fertőtleníteni és karbantartani. A tisztításhoz használt eszközöket (targoncákat, lapátokat stb.) más célra nem szabad felhasználni. 13.14. Az üzemben keletkező szennyvizet az illetékes ÁNTSZ szakvéleményének figyelembevételével, a területileg illetékes vízügyi és környezetvédelmi hatóság, valamint az illetékes önkormányzat által adott engedélyben, illetőleg hozzájárulásban meghatározott módon kell tisztítani, élővizi befogadóba engedni, illetve a területileg illetékes talajvédelmi hatóság engedélyével mezőgazdasági területen stb. elhelyezni. Az elhelyezés állategészségügyi szempontjai a következők:

Source: https://magyarkozlony.hu/hivatalos-lapok/8e8b9eefa86b3a590f1a2469890b45a884aa0c50/dokumentumok/f19f2ab5b8d4b4c7f4cda063005dbf4fd0ae31c1/letoltes